De Aubote, wosd kriagt hosd, muasst zeascht amoi prüfn, ob de Vagobegrundsätz eh eighoidn wuan san, obs fuamrichtig und vuiständig san, obs rechtzeitig eiglaungt san, ob se da Bieta und seine Subuntanehma dofia eignan, wäu waunst de Heastöllung vo Schnecknortbetonpfähln fiara Baugruamsicharung ausschreibst und se da Zuckabäck drauf mödt, nocha wiad a ausgschiedn. Daun, ob da Preis aungmessn und rechnarisch richtig is, wäu Aunbote, de wos vü zbüllig san, miassn aa ausgschiedn wean, und ob da Bieta wirtschoftli und technisch aa in da Log is, dass a ihn Auftrog eafüün kau.